หุ้นผันผวนปิดบวก5.24จุด
ตลาดหุ้นปิดซื้อขายที่ระดับ&nbsp; 989.27 จุด เพิ่มขึ้น 5.24 จุด หรือ 0.53% มูลค่าการซื้อขาย 27,830.03 ล้านบาท
19 ต.ค. 2553

ตลาดหุ้นปิดซื้อขายที่ระดับ  989.27 จุด เพิ่มขึ้น 5.24 จุด หรือ 0.53% มูลค่าการซื้อขาย 27,830.03 ล้านบาท
นายธวัชชัย อัศวพรไชย ผู้อำนวยการฝ่ายวิเคราะห์หลักทรัพย์ บริษัทหลักทรัพย์โกลเบล็ก กล่าวว่า ภาพรวมตลาดหุ้นผันผวน เนื่องจากนักลงทุนรอดูคณะกรรมการนโยบายการเงิน (กนง.) ประชุมดอกเบี้ยในวันพรุ่งนี้ว่าจะเซอร์ไพรส์ตลาดหรือไม่ วันนี้แรงซื้อหุ้นที่กลับเข้ามาเป็นการซื้อคืนและเล่นหุ้นรายตัวที่มีปัจจัยพื้นฐานรองรับมากกว่า รวมถึงหุ้นที่ได้รับผลดีจากน้ำท่วม เช่น กลุ่มวัสดุก่อสร้าง เป็นต้น
"วันนี้มีแรงซือ้หุ้นกลับเข้ามา หลังจากเมื่อวานนี้นักลงทุนกังวลกับแนวคิดการจัดเก็บภาษีกำไรจากการลงทุนในตลาดหุ้น หลังจากมีข่าวว่าทางการจะออกมาตรการมาสกัดเงินบาทแข็งค่า รวมถึงค่าเงินเหรียญสหรัฐที่อ่อนค่าลงเล็กน้อย ส่งผลให้นักลงทุนกลับมาเก็งกำไร"นายธวัชชัย กล่าว 
 นอกจากนี้นักลงทุนรอกลุ่มธนาคารพาณิชย์ประกาศผลการดำเนินงานออกมา แม้จะเป็นตามคาดการณ์แต่ยังมีแรงเก็งกำไร เนื่องจากหุ้นบางตัวยังมีราคาต่ำกว่าปัจจัยพื้นฐานและถือลงทุนได้  สำหรับแนวโน้มตลาดหุ้นวันพรุ่งนี้ คาดว่า ดัชนัยังคงแกว่งตัว หากลงมายังเป็นจังหวะซื้อ โดยมองแนวรับ 980-977 จุด ให้ซื้อ แนวต้านที่ 990-1000 จุด  5 อันดับหุ้นที่มีมูลค่าการซื้อขายสูงสุด ได้แก่
BANPU ปิดที่ 744.00 บาท เพิ่มขึ้น 14.00 บาท หรือ 1.92% มูลค่าการซื้อขาย 2,199 ล้านบาทGUNKUL ปิดที่ 8.60 บาท มูลค่าการซื้อขาย 1,495 ล้านบาท STA ปิดที่ 30.25 บาท เพิ่มขึ้น 3.00 บาท หรือ 11.01% มูลค่าการซื้อขาย 1,436 ล้านบาทPTTAR ปิดที่ 29.25 บาท ราคาไม่เปลี่ยนแปลง มูลค่าการซื้อขาย 1,326 ล้านบาทPTT ปิดที่ 310.00 บาท เพิ่มขึ้น 2.00 บาท หรือ 0.65% มูลค่าการซื้อขาย 1,130 ล้านบาท